

**Пояснительная записка**

Программа родного ( татарского) языка для 9 класса составлена с учетом:

1.Федеральный Закон”Об образовании в Российской Федерации". (№273 Ф-З, 29.12.2012).

2.Закон Российской Федерации”о языках народов Российской Федерации". (№126-ФЗ от 24.07.1998))

3.Закон Республики Татарстан”Об образовании". (№68-ЗРТ от 22.07.2013))

4.Государственная программа Республики Татарстан “Сохранение, изучение, развитие государственных языков Республики Татарстан и других языков в республике Татарстан на 2014-2020 годы". (Постановление № 794 от 25.10.2013)

5. Программа по татарскому языку для основных общеобразовательных организаций с обучением на

русском языке “ 5-9 классы (авторы: Р. К. Сагдиева, Р. М. Гарапшина, Г. И. Хайруллина) –Казань: издательство” Магариф – Время“, 2018.

6.Основной учебный план муниципального общеобразовательного учреждения “Александровская основная общеобразовательная школа имени Героя Советского Союза А. А. Казакова"на 2022-2023 учебный год.

Цели рабочей программы:

Владение лингвистической компетенцией (информированность).

Обладать компетенцией общения, то есть набором знаний, умений, навыков, норм татарского литературного языка, накопленных для понимания и выражения своего мнения.

Обладание этнокультурной компетенцией-изучение языка в культурной плоскости, то есть как средство духовного, эстетического воспитания и образования; знание особенностей быта, традиций, устного народного творчества.

**Цели рабочей программы:**

Владение лингвистической компетенцией (информированность).

Обладать компетенцией общения, то есть набором знаний, умений, навыков, норм татарского литературного языка, накопленных для понимания и выражения своего мнения.

Обладание этнокультурной компетенцией-изучение языка в культурной плоскости, то есть как средство духовного, эстетического воспитания и образования; знание особенностей быта, традиций, устного народного творчества.

**Обязанности:**

1.Уважительное отношение к своей нации, языку, воспитание через татарский язык уважения к духовному наследию людей других национальностей.

2.Развитие уровня логического мышления, умение выражать мысли ясно, последовательно

3.Непрерывное накопление знаний и опыта с помощью языка.

4.Приобщение учащихся к татарской национальной культуре.

**Аңлатма язуы**

9 нчы сыйныф өчен татар теленнән эш программасы түбәндәгеләрне исәпкә алып төзелде:

1. ”Россия Федерациясендә мәгариф турында”гы федераль Закон. (№273 Ф-З, 29.12. 2012).

2. Россия Федерациясенең “Россия Федерациясе халыклары телләре турында”гы Закон. (№126-ФЗ, 24.07.1998)

3. Татарстан Республикасының “Мәгариф турында”гы Законы. (№68- ТРЗ, 22.07. 2013)

4. “2014-2020 елларга Татарстан Республикасында дәүләт телләрен һәм Татарстан Республикасында башка телләрне саклау, өйрәнү, үстерү буенча турында” Татарстан Дәүләт программасы. (794 нче номерлы карар, 25.10.2013)

5. .ТР Мәгариф һәм фән министрлыгы тарафыннан рөхсәт ителгән “ “Рус телендә төп гомуми белем бирү оешмалары өчен татар теленнән программа 5-9 нчы сыйныфлар” (Төзүче авторлар: Р.К.Сәгъдиева, Р.М.Гарәпшина, Г.И. Хәйруллина) –Казан: “Мәгариф – Вакыт” нәшрияты, 2018 .

6. “Советлар Союзы Герое А.А.Казаков исемендәге Александровка төп гомуми белем бирү мәктәбе” муниципаль белем бирү учреждениесенең 2021-2022нче уку елына укыту планы.

Эш программасының максатлары:

Ана теленнән лингвистик компетенциягә (мәгълүматлы булу) ия булу.

Аралашу компетенциясенә ия булу, ягъни башкалар әйткәнне аңлау һәм үз фикереңне белдерү өчен тупланган белем, осталык, күнекмәләр җыелмасына, татар әдәби теле нормаларына ия булу.

Этнокультура компетенциясенә ия булу – телне мәдәни яссылыкта, ягъни рухи, эстетик тәрбия һәм белем бирү чарасы буларак өйрәнү; тормыш-көнкүреш, гореф-гадәт үзенчәлекләрен, халык авыз иҗаты үрнәкләрен белү.

**Бурычлары:**

1. Үз милләтеңә, теленә хөрмәт белән карау, татар теле аша башка милләт кешеләренең рухи мирасына хөрмәт тәрбияләү.
2. Логик фикер йөртү дәрәҗәсен үстерү, фикереңне ачык, эзлекле, аңлаешлы итеп җиткерә белү.
3. Тел ярдәмендә өзлексез белем һәм тәҗрибә туплау.
4. Укучыларны татар милли мәдәниятенә тарту.

2. **Личностные,метапредметные и предметные результаты освоения учебного предмета**

**Личностные результаты**

При завершении общеобразовательной школы должны быть сформированы следующие личные ценности ученика:

- создание уважительного отношения к татарскому языку в межкультурном и межличностном общении и знание его как родного языка, общение на родном языке, организация познавательной деятельности на этом языке;

- ориентироваться в нравственных правилах, понимать обязательность их выполнения, соблюдать правила, требующие общечеловеческих норм;

**Предметные результаты**

Самый сложный курс татарского языка-глубокое усвоение изучаемого материала по совместному предложению; умение осознанно применять полученные знания. Его язык, как познавательное средство, служит развитию мышления, интеллектуальных и творческих способностей учащихся, а также формированию учебных действий, необходимых для решения проблем, возникающих в реальной жизни. Учащимся развивают навыки, необходимые для жизни и работы в информационном обществе.

**Познавательные результаты:**

психические функции, связанные с развитием мышления: логическое мышление, выявление причинно-следственных связей, индуктивное, дедуктивное мышление;

определение проблемы творческого и поискового характера, создание алгоритма их решения;

определение общих признаков для сравнения, классификации объектов;

различать основную информацию, оценивать содержание прочитанной или прослушанной информации;

использование энциклопедий, справочников, словарей, электронных ресурсов для поиска соответствующей информации.

1. **Укытуның планлаштырылган нәтиҗәләре**

**Шәхси нәтиҗәләр**

Гомуми белем бирү мәктәбен төгәлләгәндә, укучының үзенә һәм үзенең әйләнә-тирәсендәге кешеләргә, тормыштагы яшәеш проблемаларына карата түбәндәге шәхси кыйммәтләре формалашкан булырга тиеш:

- шәхесара һәм мәдәниятара аралашуда татар теленә карата ихтирамлы караш булдыру һәм, туган тел буларак, аны яхшы белү, ана телендә аралашу, шул телдә танып-белү эшчәнлеген оештыру;

- әхлакый кагыйдәләрдә ориентлашу, аларны үтәүнең мәҗбүрилеген аңлау, гомумкешелек нормалары таләп иткән кагыйдәләргә буйсыну;

- “гаилә”, “туган ил”, “мәрхәмәтлелек” төшенчәләрен иң кирәкле һәм әһәмиятле тормыш зарурлыгы итеп кабул итү.

**Предмет нәтиҗәләре**

Татар теленең иң катлаулы курсы – кушма җөмлә буенча өйрәнелә торган материалны тирәнтен үзләштерү; алган белемнәрне аңлы рәвештә гамәли куллана белү. Ана теле, танып белү чарасы буларак, укучыларның фикер йөртү, интеллектуаль һәм иҗади сәләтләрен үстерүгә, шулай ук, реаль тормышта туган проблемаларны хәл итү өчен кирәк булган уку гамәлләрен формалаштыругахезмәт итә. Укучыларда мәгълүмати җәмгыятьтә яшәү һәм эшләү өчен кирәкле күнекмәләр үстерелә; алар текст, күрмә-график рәсемнәр, схемалар белән эшләү тәҗрибәсе ала;

**Танып белү** **нәтиҗәләре**:

* фикерләүне үстерү белән бәйле психик функцияләр: логик фикерләү, сәбәп-нәтиҗә бәйләнешләрен табу, индуктив, дедуктив фикерли белү;
* иҗади һәм эзләнү характерындагы проблеманы билгеләү, аларны чишү өчен алгоритм булдыру;
* объектларны чагыштыру, классификацияләү өчен уртак билгеләрне билгеләү;
* төп мәгълүматны аерып алу, укылган яки тыңланган мәгълүматның эчтәлегенә бәя бирә белү;
* тиешле мәгълүматны табу өчен, энциклопедия, белешмәләр, сүзлекләр, электрон ресурслар куллану.

**Содержание курса татарского языка**

Синтаксис простого предложения.

Пунктуация и синтаксис сложного предложения.

 Бессоюзное сложносочиненное предложение.

Союзное сложносочиненное предложение.

 Понятие о сложноподчиненных предложениях.

Особенности синтетических и аналитических сложноподчиненных предложений.

Виды сложноподчиненных предложений.

Виды сложных предложений и знаки препинания при них.

Понятие о тексте. Публицистика.

Прямая и косвенная речь. Знаки препинания в прямой речи.

Понятие о разговорном стиле. Письма.

|  |  |  |  |
| --- | --- | --- | --- |
| **№** | **Бүлекләр, темалар** | **Сәгать саны** | **Кыскача эчтәлек** |
| **1** | **2** | **3** | **4** |
| 1 | Гади җөмлә синтаксисын кабатлау | 4 | Гади җөмлә синтаксисы. Гади җөмләләрне төркемләү.  Җөмләдә сүзләр бәйләнеше. Җөмләнең баш, иярчен, модаль, тиңдәш һәм аерымланган кисәкләре. Алар янында тыныш билгеләре.  Грамматик анализ төрләре. |
| 2 | Кушма җөмлә синтаксисы һәм пунктуация | 20 | Кушма җөмлә турында төшенчә. Тезмә кушма җөмлә.  Теркәгечле һәм теркәгечсез тезмә кушма җөмләләр. Алар янында тыныш билгеләре.  Күп тезмәле кушма җөмлә.  Иярченле кушма җөмләләр турында төшенчә. Синтетик һәм аналитик иярчен җөмләләрнең үзенчәлекләре, аларның синонимлыгы.Мөнәсәбәтле сүзләрнең һәм ияртүче теркәгечләрнең үзенчәлекләре.  Иярченле кушма җөмләләрдә тыныш билгеләре.  Иярчен җөмләләрнең мәгънә ягыннан төрләре.  Иярчен ия һәм иярчен хәбәр җөмләләр.  Иярчен тәмамлык җөмлә.  Иярчен аергыч җөмлә.  Иярчен вакыт җөмлә.  Иярчен урын җөмлә.  Иярчен рәвеш җөмлә.  Иярчен күләм җөмлә.  Иярчен сәбәп җөмлә.  Иярчен максат җөмлә.  Иярчен шарт җөмлә.  Иярчен кире җөмлә. |
| 3 | Кушма җөмлә төрләрен һәм тыныш билгеләрен кабатлау | 7 | Кушма җөмлә төрләрен һәм тыныш билгеләрен кабатлау. |
| 4 | Текст синтаксисы | 5 | Текст турында төшенчә.  Туры һәм кыек сөйләм.  Туры сөйләм төрләре.  Туры сөйләм янында тыныш билгеләре. |
| 5 | Стилистика һәм сөйләм культурасы | 12 | Әдәби һәм язма сөйләм стильләре турында төшенчә.  Сөйләм стиле.  Хат стиле.  Язма сөйләм стильләре. Фәнни стиль.  Рәсми стиль.  Публицистик стиль.  Матур әдәбият стиле.  Сөйләм культурасы.  Калькалар. |
| 18 | 5-9 нчы сыйныфларда өйрәнгәннәрне кабатлау | 7 | Фонетика, орфоэпия, графика һәм орфография; лексикология; сүз төзелеше һәм сүз ясалышы; морфология, синтаксис һәм пунктуация. |
| 19 | Бәйләнешле сөйләм үстерү | 13 | 1. Туган телне камил белүнең зарурлыгы турында сыйныф алдында чыгыш ясау. 2. Соңгы вакытта булган берәр вакыйга турында фикер алышу, диалогик һәм монологик сөйләм үрнәкләре табу. 3. Яраткан берәр шагыйрь иҗатына кыскача күзәтү ясау. 4. Бирелгән сюжет буенча хикәя төзеп язу. 5. Берәр әхлакый темага анкета уздыру өчен, сораулар төзү. 6. Татар һәм рус телләрендәге җөмлә төзелешен чагыштырып, бер телдән икенче телгә тәрҗемә итү күнегүләре эшләү. 7. 9 нчы сыйныфта өйрәнелгән кушма җөмлә синтаксисы буенча биремнәр кертелгән диктантлар язу. 8. Картиналар буенча сочинениеләр язу. (Равил Заһидуллин «Курайчы», Аркадий Пластов «Чишмә», Әмир Мәҗитов «Малай», Ольга Воробьёва «Сирень»). 9. Төрле эш кәгазьләре (белдерү, гариза, ышаныч кәгазе һ.б.) үрнәкләрен язу. 10. Иптәшеңнең язма эшенә телдән яки язмача бәяләмә бирү. 11. Индивидуаль һәм төркемнәрдә проектлау-тикшеренү эше башкару. |
| 20 | Барлыгы: | 68 |  |

**6. Календарь-тематик планлаштыру**

|  |  |  |  |  |
| --- | --- | --- | --- | --- |
| **Т/с** | **Дәрес темасы** | **Төп эшчәнлек төрләренә характеристика** | **План дата** | **Факт. дата** |
| 1. | Гади җөмлә синтаксисы. Гади җөмләләрне төркемләү. | Туган телне камил белүнең зарурлыгы турында сыйныф алдында чыгыш ясарга әзерләнү.  Әйтелү максаты буенча җөмлә төрләрен билгелә. | 3.09 |  |
| 2. | Җөмләдә сүзләр бәйләнеше. | Бирелгән текст буенча эшләү, кагыйдә буенча аңлату. | 05.09 |  |
| 3. | Җөмләнең баш, иярчен, модаль, тиңдәш һәм аерымланган кисәкләре. | Текст өстендә эшләү, карточкадагы биремнәрне үтәү. | 10.09 |  |
| 4. | Грамматик анализ төрләре. | Үрнәк буенча эшләү. | 12.09 |  |
| 5 | Диктант | Диктант язу. | 17.09 |  |
| 6. | Кушма җөмлә турында төшенчә. | Кушма җөмлә төзелешен схема ярдәмендә аңлату. Җөмләләр төзү, аларны анализлау. | 19.09 |  |
| 7. | Тезмә кушма җөмлә. | Гади җөмләләрнең тезүле бәйләнешкә керүен схема ярдәмендә аңлату. | 24.09 |  |
| 8. | Теркәгечле һәм теркәгечсез тезмә кушма җөмләләр. Алар янында тыныш билгеләре. | Теркәгечле тезмә кушма җөмләләрне анализлый белү. | 26.09 |  |
| 9 | Күп тезмәле кушма җөмлә. | Схематик анализ ясау | 01.10 |  |
| 10. | Иярченле кушма җөмләләр турында төшенчә. | Иярченле кушма җөмләләрне төзү., схема ясау. | 03.10 |  |
| 11 | Синтетик һәм аналитик иярчен җөмләләрнең үзенчәлекләре, аларның синонимлыгы | Схематик анализ ясау күнекмәләрен ныгыту. | 08.10 |  |
| 12. | Мөнәсәбәтле сүзләрнең һәм ияртүче теркәгечләрнең үзенчәлекләре. | Схемага таянып, җөмләне баш һәм иярчен җөмләләргә тарката белү. | 10.10 |  |
| 13. | Иярченле кушма җөмләләрдә тыныш билгеләре. | Бәйләүче чараларны һәм тыныш билгеләрен аңлатырга өйрәнү. | 15.10 |  |
| 14. | Равил Заһидуллин «Курайчы»картинасы буенча сочинение язу | Сочинение №1 | 17.10 |  |
| 15 | Хаталар төзәтү . Иярчен җөмләләрнең мәгънә ягыннан төрләре. | . Иярчен җөмләләрнең мәгънә төрләрен өйрәнү, аңлату. | 22.10 |  |
| 16 | Иярчен ия һәм иярчен хәбәр җөмләләр. | Схемаларга таянып, синтетик ияр. җөмләләрнең төзелеш үзенчәлекләрен аңлату. | 24.10 |  |
| 17. | Иярчен тәмамлык җөмлә. | Иярчен тәмамлык җөмләнең үзенчәлекләрен аңларга өйрәнү | 29.10 |  |
| 18. | Иярчен аергыч җөмлә | Иярчен аергач җөмләнең үзенчәлекләрен аңларга өйрәнү | 07.11 |  |
| 19. | Иярчен вакыт җөмлә. | Иярчен вакыт җөмләнең үзенчәлекләрен аңларга өйрәнү. | 12.11 |  |
| 20. | Иярчен урын җөмлә. | Иярчен урын җөмләнең төп үзенчәлекләрен аңлатырга өйрәнү. | 14.11 |  |
| 21. | Сочинение-фикерләмә | Сочинение №2 | 19.11 |  |
| 22. | Иярчен рәвеш җөмлә. | Иярчен рәвеш җөмләнең үзенчәлекләрен аңлатырга өйрәнү. | 21.11 |  |
| 23 | Контроль диктант | Диктант язу. | 26.11 |  |
| 24 | Иярчен сәбәп җөмлә. | Иярчен сәбәп җөмләнең схемасын төзергә һәм аңлатырга өйрәнү. | 28.11 |  |
| 25. | Иярчен күләм хәле | Күләм җөмләнең үзенчәлекләрен өйрәнү, схема буенча аңлату. | 03.12 |  |
| 26. | Иярчен максат җөмлә. | Ияр. максат җөмләнең үзенчәлекләрен аңлатырга өйр. | 05.12 |  |
| 27. | Иярчен шарт җөмлә. | Иярчен шарт җөмләнең үзенчәлекләрен аңлатырга өйр. | 10.12 |  |
| 28. | Контроль эш (тестлар) | Тест биремнәрен үтәү. | **12.12** |  |
| 29. | Хаталар төзәтү. Иярчен кире җөмлә. | Иярчен кире җөмләнең үзенчәлекләрен аңлату. | **17.12** |  |
| 30. | Синтак.анализ ясау. | Үрнәк буенча эшләү. | 19.12 |  |
| 31. | Кушма җөмлә төрләрен кабатлау. | Кушма җөмләләрне кабатлауга карточка биремнәрен үтәү. | 24.12 |  |
| 32 | Фигыль сүз төркеме буенча проект эше | Индивидуаль һәм төркемнәрдә проектлау-тикшеренү эше башкару. | 26.12 |  |
| 33. | Кушма җөмләләрдә тыныш билгеләрен кабатлау. | Кушма җөмләләрдә тыныш билгеләрен аңлатырга өйрәнү. | 9.01 |  |
| 34. | Изложение №1. | Ишеткәнне язарга өйрәнү. | 14.01 |  |
| 35 | Иярченле кушма җөмләләрне гомуми-ләштереп кабатлау.**Тест** | Үтелгән материалны ныгыту. | 16.01 |  |
| 36. | Иярченле кушма җөмләләрне үзгәртеп төзү | Ияр.җөмләләрне үзгәртү күнекмәләрен ныгыту. | 21.01 |  |
| 37. | Катлаулы кушма җөмләләрне кабатлау | Катлаулы кушма җөмләләрне кабатлауга күнегүләр эшләү. | 23.01 |  |
| 38. | Сочинение-фикерләмә | Сочинение №3 | 28.01 |  |
| 39. | Тиңдәш иярүле күп иярченле кушма жөмлә. Тиңдәш түгел иярүле күп иярченле кушма жөмлә. | Тиңдәш һәм тиңдәш түгел иярүле кушма җөмләләрнең үзенчәлекләрен аңлату. | 30.01 |  |
| 40. | Күп иярченле кушма җөмлә. | Күп иярченле кушма җөмләгә анализ ясау. | 4.02 |  |
| 41. | Изложение №2. | Төп этапларны язарга өйрәнү. | 6.02 |  |
| 42. | Текст турында төшенчә. | Схема төзергә һәм анализларга өйрәнү. | 11.02 |  |
| 43. | Туры һәм кыек сөйләм. | Туры һәм кыек сөйләм үзенчәлекләрен мисалларда аңлата белү. | 13.02 |  |
| 44. | Туры сөйләм төрләре. | Туры сөйләмнең төрләрен схема ярдәмендә өйрәнү. | 18.02 |  |
| 45. | Туры сөйләм янында тыныш билгеләре. | Туры сөйләм янында тыныш билгеләрен куярга өйрәнү. | 20.02 |  |
| 46. | Туры сөйләм янында тыныш билгеләрен кабатлау | Туры сөйләм янында тыныш билгеләрен кабатлауга биремнәр үтәү. | 25.02 |  |
| 47. | Сочинение-фикерләмә | Сочинение №4 | 27.02 |  |
| 48. | Әдәби һәм язма сөйләм стильләре турында төшенчә. | Мәкалә язу | 4.03 |  |
| 49. | Сөйләм стиле. | Язма һәм сөйләмә стилләрне өйрәнүгә күнегүләр эшләү | 6.03 |  |
| 50. | Хат стиле. | Хат язу | 11.03 |  |
| 51. | Контроль эш (тест) | Белемнәрне тикшерү. | 13.03 |  |
| 52. | Язма сөйләм стильләре. | Гариза, белдерү язу. | 18.03 |  |
| 53 | Фәнни стиль. | Ышанычнамә, беркетмә язу | 20.03 |  |
| 54-56 | Рәсми стиль. | Эш кәгазе төрләрен кабатлау. Рәсми стильдә юридик эш кәгазьләре, карар, беркетмә, гариза, аңлатма, ышаныч язуы, акт, белдерүләр язылуы. | 25.03  3.04  8.04 |  |
| 57 | Публицистик стиль. | Мәкалә язу | 10.04 |  |
| 58 | Матур әдәбият стиле. | Матур әдәбият үзенчәлекләрен кабатлау | 15.04 |  |
| 59 | Сөйләм культурасы. | Әдәби телнең үзенчәлекләрен кабатлау | 22.04 |  |
| 60. | Калькалар. | Карточка биремнәрен үтәү. | 24.04 |  |
| 61. | Арадаш аттестация эше | Тест эшләү | 29.04 |  |
| 62 | Хаталар төзәтү. Кабатлау: фонетика, орфоэпия, графика һәм орфография | Фонетик анализ ясау. | 8.05 |  |
| 63. | Кабатлау: лексикология | Лексиканы искә төшерү. | 13.05 |  |
| 64. | Кабатлау: сүз төзелеше һәм сүз ясалышы; | Морф. анализ ясау | 15.05 |  |
| 65. | Кабатлау: морфология. | Морфологик анализ ясау | 20.05 |  |
| 66. | Кабатлау: синтаксис һәм пунктуация. | Җөмлә тикшерү | 22.05 |  |
| 67-68 | Гомуми кабатлау. | Үткәннәрне кабатлауга биремнәр үтәү. | 27.05  29.05 |  |

**7. Укыту-методик, материаль-техник мәгълүмат бирү чыганаклары**

**Мәгълүмат һәм белем бирү чыганаклары**

1.ТР Мәгариф һәм фән министрлыгы тарафыннан рөхсәт ителгән “ “Рус телендә төп гомуми белем бирү оешмалары өчен татар теленнән программа 5-9 нчы сыйныфлар” (Төзүче авторлар: Р.К.Сәгъдиева, Р.М.Гарәпшина, Г.И. Хәйруллина) –Казан: “Мәгариф – Вакыт” нәшрияты, 2015

2. Дәреслек. Татар теле: рус телендә төп гомуми белем бирү оешмалары өчен (татар телен туган тел буларак өйрәнүче укучылар өчен) 9 нчы с-ф. /Р.К.Сәгъдиева, Р.М.Гарәпшина, Г.И.Хәйруллина; [рәссамы Л.Хисамова].- Казан: “Мәгариф - Вакыт” нәшер., 2017.-191б.:рәс. б-н.

**Кереш контроль диктант**

**Дару үләннәре**

Энҗе чәчәк һәм аның җимеше, женьшень, валериан һәм аларның тамырлары, сары һәм зәңгәр мәтрүшкә, кара бөтнек, эт тигәнәге, ярмабаш – болар барысы да дару үләннәре. Алар кешеләргә авыруларны җиңәргә булышалар. Кара бөтнекне плантацияләрдә үстерәләр. Бөтнек маеның төп өлеше булган ментол, әлбәттә, теш порошогына тәмле ис бирә.

Мөгаен, күргәнегез дә бардыр, энҗе чәчәк – урманда, валериан аланнарда һәм дымсу болыннарда үсә. Ә менә болында, барыбызга билгеле булганча, адым саен шифалы үләннәр – сары мәтрүшкә, кызылбаш, ярмабаш, андыз үсә. Дару үләннәрен аяз көнне, чык кипкәч җыялар һәм күләгәдә киптерәләр.

Энҗе чәчәк зур агачлар күләгәсендә, куе үлән арасында үсә. Аннан йөрәк авыруларын дәвалау өчен дару ясыйлар. (100 сүз)

**Диктант №2**

**Яшенле яңгыр**

Җәйге бөркү көннәр җиткәч, күктә төркем-төркем йөргән авыр болытлар ешрак күренәләр. Менә алар зәңгәр күкне дә, якты кояшны да каплый. Бер минут тынлык үтүгә, өермә күтәрелә. Аннан, каты шаулап, яңгыр коярга тотына.

Җирдән югарыга күтәрелгән су пары, бик нык суынып, тамчыларга әйләнә. Һава агымы аларны астан өскә йөрткәнгә, тамчылар кечкенә боз кисәкләренә әвереләләр. Боз кисәге авырая һәм түбән төшә башлый. Җиргә җитәрәк, алар эри, һәм яңгыр барлыкка килә. Ә кайвакыт җиргә боз да ява.

Ә болыттагы тамчыларның, боз кисәкләренең хәрәкәте тукталмый. Алар, бер-берсенә ышкылып, электр белән корылалар. Болытның өске катлавы уңай, ә аскысы кире электр корылмасы алып килгәнлектән, алар арасыннан очкын үтеп китә. Яшен яшьни. Яшен тирә-як һаваны җылытканга, һава бик тиз киңәя һәм шартлый. Күк күкри. (116 сүз)

**Бирем. Иярченле кушма җөмләләрнең астына сызарга.**

**Диктант №3**

1. Нәрсәгә өйрәнсәң, шуны куарсың. (Мәкаль)
2. Ишегалдына керү белән беренче булып күзгә ташланган нәрсә шул булды:ишек төбенә үк диярлек киселмәгән утын аударып ташлаганнар. (Н.Фәттах)
3. Бакчаның эше шундый инде аның: көзли дә бетеп тормый, кышлый да бетеп тормый. (И.Гази)
4. Сәфәр чыккач, шул гадәт бар:

Сөлге будырталар билләргә. (Җыр)

1. Барыннан да элек шуны әйтеп китим: бик зур һәм бик җайлы квартирасында уляпа-ялгызы яши. (Ф.Хөсни)
2. Ялгыз агач янтык үсәр дип, борынгылар бик белеп әйткәннәр. (М.Шәрифуллин)
3. Уйлый төшкәч төшенде егет: җәй буе сыерлар белән телсез аңлашып, аның теле ялкауланган икән. (Ә.Баян)
4. Алтынчәч байбичәнең гомерлек бер гадәте бар: ул бер җәйләүдән икенче җәйләүгә күчкәндә, һәрвакыт дөя өстендә барырга ярата иде. (Г.Ибраһимов)
5. Сарай тулы халык: картлар, яшьләр, йөзе җыерчыклы сабыйлар. (Ф.Кәрим)

**Бирем. Иярчен җөмләләрнең төрләрен билгеләргә, бәйләүче чараларны күрсәтергә.**

“**Иярчен хәл җөмләләр” темасы буенча диктант №4**

1. Сабир кайтып җитә алмады: чана юлы төшмәгән иде. (М.Әмир)
2. Кәефе кырылу сәбәпле, соңгы кадакларга ул катырак, хәтта ачу белән сукты. (Ә.Баян)
3. Бәла килсә, кош – үз оясына, кеше үз туганнары янына ашыгыр. (Мәкаль)
4. Әгәр Гөлшаһидәне трибунага чакырсалар, ул нәрсә әйтә алыр иде? (Г.Әпсәләмов)
5. Көннәр якты булсын өчен,

Йокы татлы булсын өчен,

Әни кирәк. (Р.Миңнуллин)

1. Төнлә сибәләп узган яңгыр комлы юлны чылатып өлгермәгән, шуңа күрә бу аз йөрелгән юл, вакыт-вакыт ком чүленә әйләнеп, безнең юлчыларны әледән-әле тоткарлый иде. (А.Рсих)
2. Өең буш булса да, күңелең буш булмасын. (Мәкаль)
3. Теләгең саф булса, тормышыңда тап булмас. (Мәкаль)
4. Солтанның шулкадәр җаны бизгән, хәтта авылына әйләнеп тә карамады. (Г.Бәширов)
5. Җәйге җылы яңгыр явып үткәч, бөтен яланнар яшәреп китте.
6. Кайда хезмәт, шунда хөрмәт.

**Бирем. Кушма җөмлә составындагы гади җөмләләрне билгеләргә, төрләрен күрсәтергә.**

**Контроль диктант № 5**

**Колын**

Җәй башында безнең җирән кашка колын алып кайтты.

Хәзер мин, бүтән уеннарымны онытып, көнозын колын тирәсендә бөтерелә башладым. Иртән торуга иң беренче куанычымшул: ипи йомшагы эләктерәм дә колын янына чыгам. Баштарак ул, мин янына керүгә, тизрәк анасына барып сыена торган иде. Тора-бара ияләнде. Мин дәшкәч, колакларын торгызып, борылып карый торган булды. Бераздан, матур борын тишекләрен селкеткәләп, ипи исни башлады. Аннары көл төсле зәңгәрсу-соры, хәтфә кисәге шикелле йомшак иреннәре белән уч төбеннән ипи сыныклары эләктереп алырга өйрәнде.

Өммикамал апа зәңгәр сатиннан муенса тегеп биргәч, колынның муенына кечкенә генә шөлдер тагып җибәрдек. Колын башын селкеткән саен, ул гаҗәп сөйкемле тавышлар чыгара, әйтерсең, чың-чың итеп, берьюлы әллә ни тикле көмеш тәңкә коела. (110 сүз) (Г. Бәширов).

**Бирем. Күп иярченле кушма җөмләне аерып язарга, схемасын төзергә, төрен күрсәтергә.**

Диктант (еллык)

Балык тотканда

Балыкчының күзендә өмет чаткысы кабынды. Тәнен бизгәк – шундый гаҗәеп бер бизгәк,җанга рәхәт тә, шул ук вакытта газаплы да булып тоелган бизгәк – тетрәтте.

**Алар озак басып тора алмадылар, чөнки нәкъ шул чакны икесен берьюлы уятып җибәргән бер хәл булды: колак төпләрендә генә бик таныш, шундый якын бер тавыш - су шупырдатып уйнаган балык тавышы чыңлап узды.** Икесе дә, ялт борылып, елга өстенә төбәлделәр: тын суда әлеге уйнак балык калдырган боҗра, вак дулкыннар ясап, кояш нурында җемелди иде.Менә әлегедән дә көчле шупырдап,тагын бер балык уйнады. Монысы инде, уйнап кына калмыйча,кояш нурларын тотарга теләгәндәй,бер колач өскә дә сикерде. Шул чагында Искәндәрнең күзләре балыкның көмеш тәңкәләрендә чагылган кояш нурларын күреп калды. Тагы берсе шупырдады.Тагы берсе. Тагы... Тагы...(119 сүз)

**Бирем.**Калын хәрефләр белән бирелгән җөмләдәгетыныш билгеләрен аңлатырга

**Изложение №1**

**Кем җырлады?**

Ватан сугышының дәһшәтле көннәреннән берсе иде.

Көзге караңгы тәндә кечкенә генә җимерек станциядә ике эшелон очрашып, янәшә туктадылар. Боларның берсе тылдан фронтка яңа хәрби часть алып баручы эшелон, икенчесе фронттан тылга яралылар төяп кайтучы санитар поезды иде.

Теплушкаларның берсендә түбәнге сәкедә каты яралы яшь лейтенант – татар егете ята. Егетнең хәле авыр. Уң аягы аның тездән югары киселгән, ә санитар поезды юлга чыккач, аңарда гангрена башланды. Менә бер тәүлек инде ул, ни йоклый, ни уяна алмыйча, ярым һушын югалткан хәлдә ята. Вакыт-вакыт ул аңына килә, шул чакта авыр газаптан талган күзләрен ача, янында басып торган ак халатлы шәфкать туташын күрә, аның салкын кулын маңгаенда тоя. Бер мәлгә егет үзен җиңеләеп киткәндәй хис итә, хәтта уң аягы бар, ул кычыта кебек тоела аңа... Ләкин бу хәл озакка бармый.

Бу кечкенә станциягә килеп туктагач, күпмедер вакыттан соң, егет тагын бер мәлгә һушына килде…

...Әллә шул чакта, әллә чак кына соңрак, егетнең колагына каяндыр җыр ишетелде. Татарча җыр!.. Егет, өне катып, тынып калды. Нәрсә ишетә ул, кемне ишетә? Йа Хода, аның Таһирәсе җырлый түгелме соң?

Искиткеч таныш, якын тавышны ишетеп, беренче тирән тетрәнүдән соң егетнең рухи хәлендә гаҗәеп бер үзгәреш туды: ул җырлаучының кем булуы белән кызыксынмас булды. Күрәсең, аның сүнеп бетмәгән аңы могҗиза булуына – Таһирәнең кул сузымы гына җирдә җырлап торуына ышана алмады. Хәер, кем җырласа да барыбер түгелмени, тик җыр булсын, җыр туктамасын. Татар җыры, Таһирә җыры, туган ил җыры... Аһ, моң¬нардан да кадерле һәм ләззәтле нәрсә булырга мөмкинме соң?

Кыз җырлавыннан кайчан туктады, каршыдагы эше¬лон кайчан тавыш-тынсыз гына кузгалып китте – егет моны сизмәде. Ул инде яңадан аңына килә алмады.

Поезд китте, ялгыз кабер торып калды…

Караңгы төндә каршы очраган эшелонның вагон ише¬генә сөялеп, ялгызы гына моңаеп җырлаган кыз исә чын¬нан да бу егетнең сөйгәне Таһирә иде.

**Изложение №2**

**Көтелмәгән кунак**

Безнең солдатлар иртәнге ашны ашап кына бетергәннәр иде. Кинәт югарыда, окоп өстендә, мәче тавышы ишетелде. Бер сержант саклык белән генә торып караган иде, анда кечкенә генә соры песи баласын күреп алды.

Шундый салкын көндә песи баласы килсен, имеш. Әйләнә-тирәдә кара урман. Алда ерак түгел генә бер авыл күренә. Бу авылның өйләре сугышта җимерелеп беткән. Тик ара-тирә җимерек өйләрнең бүрәнәләре генә тырпаеп торалар иде.

Бу авыл фашистлар кулында. Песи баласы, азык эзләп, кешеләр янына килгән булырга кирәк. Әйтерсең ул да ерткыч фашистлардан качкан. Песи баласы, окопка керү белән, элек бөтенесен иснәп чыкты да кызганыч тавыш белән мияулап җибәрде. Кунакка аш салып бирделәр. Ашагач, аның күзләре матурланып китте, әзрәк уйнады да почмакка барып йокларга ятты.

Песиләр торган җирләрен сагынучан булалар. Әлеге сержант песи баласын алды да окопның кырыена куйды. Песи әзрәк басып карап торды да авылга таба йөгерде.

Икенче көнне иртән песи баласы тагын окопка килде. Бу юлы инде ул мияуламыйча гына окопка үзе сикереп төште дә тиз генә савыты янына килеп ашый башлады.

Песи баласы безнең солдатларга ияләшеп китте. Көн дә иртә белән килә дә, кичкә кадәр окопта йоклап, тамагын туйдырып, кич белән үзенең туган авылына кайтып китә торган булды.

Сержант, песи баласын авылга озаткан вакытта, һәрвакыт аның аркасына фашист солдатларына мөрәҗәгать итеп язылган бер-ике листовка бәйләп җибәрә торган булды. Шулай итеп песи баласы унбер тапкыр окопка килде һәм унбер тапкыр ул безнең листовкаларны дошманнарга алып барды. (220 сүз)(А. Шамов буенча)

**Изложение №3**

**Институттан куылу**

Ул көнне, социаль чыгышы шикле затның баласы буларак, институттан куылып кайтып кергәндә, әни өйдә иде. Дәфтәр тикшереп утыра. Ул - укытучы. 18 нче татар мәктәбендә башлангыч класс балаларын укыта. Үзе дә, читтән торып, педагогия институтында укый. Күрәсең, минем хәсрәтем йөземә бәреп чыккан булгандыр, әнием, шунда ук эшеннән аерылып, сорау белән миңа текәлде. Бер мизгел тынлык булып торды. Әнием тиз генә үзен кулга алды,мөмкин кадәр тыныч тавыш белән: “Кайгырма, улым, бирешмә, балакаем”, - диде.

Кадерлем, бәгырем минем, бердәнберем, газиз әнием! Сине табигатең ничек шулай көчле яратты икән? Бу минутта, бәлки, башка ана булса, еларга яки мескенләнергә керешер иде. Ләкин минем әнием андыйлардан түгел.

Тормыш ифрат авыр. Әниемнең эш хакы аз. Икмәк карточка белән генә бирелә. Ашаган төп ризык - бәрәңге.

Без Вахитов заводы янында бер фатирда яшәгәндә, әниемнең аягына брезент итек киеп кыш уздырганын яхшы хәтерлим. Аның кышкы суыкларда мәктәбеннән кайткач, сызланып, тезләрен уып, мич авызы каршында утырган чакларын онытасым юк.

Кыскасы, безнең эшләр бик үк мактанырлык түгел иде. Ләкин шуңа да карамастан без, әниле-уллы, үзебезне моңарчы бик бәхетле сизеп яши идек. Ник без бәхетсез булыйк: тормыш – илдәгечә, без һаман үсәбез, укыйбыз, куйган максатыбызга барабыз. Тик бу бәхет бүген, боздан ясалган бинадай җимерелде. Хәзер инде эшкә урнашу турында уйларга кирәк. (202 сүз)

(А.Расих буенча)

**9 нчы  сыйныф (татар  төркеме)  өчен татар теленнән арадаш аттестация эше биремнәре.  2022-23 нче уку елы**

1 нче     өлеш

 1. Әйтелеше белән язылышы туры килгән сүзләр рәтен табыгыз.

а)   билге, иртәрәк, милләт,  теләктәшлек

ә)   гадәти, суыткыч, рәсем, изгелек

б)   тукучы, алка, чәүкә, берәү

в)   дага, мөмкин, кәгазь, куалау

2**. Кабатланачакмын**сүзенең мәгънәле кисәкләргә дөрес бүленешен  күрсәтегез.

а)   ка-бат-ла-на-чак -мын  
ә)   кабат-ла-на-чак-мын

б)   ка-бат-лан-а-чакмын

в)   кабат-ла-н-ачак-мын

3.**Буяуга төшү** сүзтезмәсендә компонентларны үзара бәйләүче чараны күрсәтегез.

а)    янәшә  тору  
ә)    сүз тәртибе

б)   килеш кушымчасы

в)   фигыль формасы

4. Иярчен җөмләнең мәгънә ягыннан төрен билгеләгез.

Сәмәрия ана мин кергәндә авырый иде.

а)   иярчен ия җөмлә

ә)   иярчен вакыт җөмлә

б)   иярчен тәмамлык җөмлә

в)   иярчен аергыч җөмлә

5. Калын хәрефләр белән бирелгән сүзләрнең җөмләнең кайсы кисәге  
булуын күрсәтегез.

Көй пәрәвез җебенә эләккән күбәләк сыман канатлана алмый торды.

а)   аергыч

ә) күләм хәле

б)   рәвеш хәле

в)   хәбәр

6. Тиешле тыныш билгесен куегыз.

Өйдәгеләр йокларга яткач(...) мин китап укыйм.

а)өтер

б)ике нокта

3)сызык

7. Нәрсә ул текст? Билгеләмә бирегез.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Сөйләм ничә төрле була? Ниндиләр?  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

9. Тыныш билгеләренә нинди билгеләр керә?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 10. Схемага туры китереп , җөмләләр языгыз.

**1. А : “Т?” – а.        2. “Т”, - а.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2 нче     өлеш

**Текстны укыгыз һәм 6-11 нче биремнәрне эшләгез.**

(I) Ике канатлы җиңел самолет бераз гына җирдән элдертеп барды да,улый-үкерә, һавага менеп тә китте. (2) Зур шәһәрнең бихисап йортлары,шау-шулы урам-мәйданнары, аларны тутырып йөргән кешеләре, армый-талмый киләп салып йөрүче тыгын трамвай-троллейбуслары, автобусларыартта калды. (3) Алда - иркенлек, зәңгәр күк йөзе, күпереп торган мамыктай аксыл болытлар һәм... туган як. (4) ...Ул бәләкәй чакта ук утыртылган кыр ышыклау полосасындагы шактый биек булып үскән өрәңге агачларындагы кошлар солдат абыйларын сәламлиләр иде  
шикелле. (5) Туган якның тымызык кына искән җылы җиле дә тәнне генә түгел, җанны да иркәли сыман... (6) Кояшы да яктырак, болытлары да аграк, күге дә зәңгәррәк... (7) Ә инде еракта шактый зур булып утырган туган авылын күргәч, Габделнурның күңеле бөтенләй нечкәрде, күзләре дымланды. (8) «Туган җирем! (9) Мин сине гомерем буе сагынып яшәдем!» (Р. Кәрамидән)

11. 9 нчы җөмләдән гарәп теленнән кергән сүзне табып языгыз.

12. Парлы исемнәрне табып языгыз.

13. 3 нче җөмләдән кимлек дәрәҗәсендәге сыйфатны табып языгыз.

14.  Хәл фигыльләр кулланылган җөмләләрнең санын арта бару тәртибендә күрсәтегез.

15.4 - 9 нчы җөмләләрдән күп тезмәле катлаулы кушма җөмләнең санын күрсәтегез.

       16**.** «Туган җирем! Мин сине гомерем буе сагынып яшәдем!» җөмләсенә үз фикерегезне белдерегез.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_